રાજ્યના ૪૯ લાખ ખેડૂતોને ભારે વરસાદ અને કમોસમી વરસાદને કારણે થયેલા નુકસાનનુ પુરતુ વળતર અને વિમા કંપનીમાં ભરેલ પ્રિમિયમ સામે નિયમ મુજબનું ૧૦૦ ટકા વળતરની માંગ કરતા ગુજરાત પ્રદેશ કોંગ્રેસ સમિતિના પ્રમુખ અમીત ચાવડા અને વિધાનસભા કોંગ્રેસપક્ષના નેતા પરેશ ધાનાણીએ જણાવ્યું હતું કે, કોંગ્રેસપક્ષના ધારાસભ્ય, ખેડૂત સંગઠન દ્વારા ખેડૂતોના વાસ્તવિક નુકસાની અંગે વારંવાર વ્યાપક રજુઆત છતાં રાજ્ય સરકાર સતત વિમા કંપનીઓને કરોડો રૂપિયાનો ફાયદો કરાવવા માંગતી હોય તેવી રીતે વિમા કંપનીના હિતની સતત તરફેણ કરી રહી છે.